امریکانین خاریجی ایشلر ناظیری مایک پمپئو پرزیدنت دونالد ترامپین تورکیه-‌یه قارشی ایفاده‌لریله علاقه‌لی اولا‌راق، بونون ترامپین اؤزونه سوروشولماسی‌نین لازیم اولدوغونو سؤیله‌ییب.
اورتا دوغو اؤلکه‌لرینه سفری چرچیوه‌سینده سعودیه عربیستانیدا مطبوعات نوماینده لرینه آچیقلاما وئرن پمپئو دئییب کی، پرزیدنت ترامپین سوسیال شبکه‌ده پای‌لاشیم ائتدیگی تورکیه-‌یه یؤنلدیلمیش ایفاده‌لریله علاقه‌لی هله ده تورکیه رسمی‌لریله گؤروشمه‌میشم. ترامپین تورکیه و سوریه-نین قوزینده کی ترور تشکیلاتی پ.کا.کا-ی.پ.گ آراسیندا 20 میل ( تقریباً 30 کیلومتر) اوزونلوغوندا تهلوکه‌سیز بؤلگه بیاناتی رسمی واشینگتن-ون بؤلگه‌دکی سیاست‌لریله اوست-اوسته دوشور. تهلوکه‌سیز بؤلگه "واشینگتن-ون تورک‌لرله گؤروش‌لرده الده ائتمک ایسته‌دیگی نتیجه دیر". آنجاق پروسه اینکیشاف مرحله‌سینده‌دیر. ترور تشکیلاتی داعشی مغلوب ائدرکن یانیمیزدا موباریزه آپاران‌لارین امین-آمان‌لیق ایچری‌سینده اولدوغوندان، همین زاماندا تروریستلرین تورکیه-‌یه هوجوم ائتمه ایمکانی اولمادیغیندان امین اولماق ایستییریک. بون‌لار بیزیم ایکی هدفیمیزدیر. هرگاه بیر بوشلوق یارادا بیلسک، ایسترسه‌نیز بونا تهلوکه‌سیز بؤلگه دئیین، بورادا دا دوزگون تهلوکه‌سیزلیک شرایطینی یارادا بیلسک، بو بؤلگه‌دکی هر کس اوچون یاخشی اولا‌جاق‌دیر. اگر موضوع تروریستلردیرسا، هارادا اولارسا اولسون ایفرات میل‌لی‌لری وورماغا حاضیریق. پرزیدنتین شرح‌لری ده بو موضعی ایله اوست-اوسته دوشور.
ترامپین سوسیال شبکه‌ده یئر توتان آچیقلاماسیندا "تورکیه-نی ایقتیصادی اولا‌راق محو ائتمکله" نیی قصد ائتدیگی سوا‌لی قارشی‌سیندا پمپئو دئییب کی، دونیا میقیاسیندا موختلیف یئرلرده تحریم لر تطبیق ائدیریک. فیکیریمجه بئله آددیم‌لاردان بحث ائدیر، اما یئنه ده اونون اؤزونه سوروشمالیسینیز.
ترامپ تویتر حسابین‌داکی پایلاشماسیندا امریکانین سوریه-دن چیخماغا باشلادیغینی و ترور تشکیلاتی داعش ایله موباریزه‌نین داوام ائدجگینی بیلدیرمیشدی.
ترامپ همین زاماندا تورکیه-‌نین ترور تشکیلاتی ی.پ.گ/پ.کا.کا-نی هدف گؤتورمه‌سی قارشی‌سیندا اؤلکه‌نی ایقتیصادی تحریم ایله تهدید ائتمیش و بؤلگه‌ده 20 میل مسافه‌ده تهلوکه‌سیز بؤلگه‌ده یارادا‌جاق‌لارینی قئید ائتمیشدی.
